Moscova refuză să-l elibereze pe Navalnîi, în ciuda solicitării făcute de CEDO.
Autorităţile de la Moscova refuză, până acum, să îl elibereze pe Navalnîi. Rusia acuză un amestec în treburile interne și refuză să pună în practică decizia. CEDO a cerut guvernului rus eliberarea imediată a lui Aleksei Navalnîi. Navalnîi a fost condamnat la doi ani şi opt luni de închisoare.
Moscova refuză să-l elibereze pe Aleksei Navalnîi. Asta deşi Curtea Europeană a Drepturilor Omului i-a cerut să o facă, iar Rusia are obligaţia să respecte decizia.Ministrul rus al justiţiei vede în decizia CEDO o ingerinţă clară în sistemul judiciar intern. Iar ministrul de externe vorbeşte şi el despre un amestec occidental în treburile interne ale Rusiei.E pentru prima dată când Moscova se confruntă cu cererea unei instanţe europene de a elibera un condamnat. Acum o lună, Navalnîi a fost reţinut la punctul de control al paşapoartelor de pe un aeroport din Moscova. Se întorcea din Germania, unde a fost tratat după otrăvirea sa în august anul trecut.Principalul opozant al Kremlinului a fost condamnat la doi ani şi opt luni de închisoare.Decizia tribunalului din Moscova a provocat proteste masive în marile oraşe din Rusia. Aproape zece mii de oameni au fost arestați în ultima lună la mitinguri pro-Navalnîi.